University of Belgrade

Centre for Career Development and Student Counselling

Studentski trg 1, Belgrade

+381 (011) 3207 419

[centar@razvojkarijere.bg.ac.rs](mailto:centar@razvojkarijere.bg.ac.rs)

[www.razvojkarijere.bg.ac.rs](http://www.razvojkarijere.bg.ac.rs/)

Универзитет у Београду

Центар за развој каријере и саветовањe студената

Студентски трг 1, Београд

(011) 3207 419

[centar@razvojkarijere.bg.ac.rs](mailto:saradnja@razvojkarijere.bg.ac.rs)

[www.razvojkarijere.bg.ac.rs](http://www.razvojkarijere.bg.ac.rs/)



**ПРОГРАМ БГПРАКСА 2017**

Центар за развој каријере и саветовање студената Универзитета у Београду позива студенте завршних година да се пријаве за учешће у програму Универзитетска радна пракса – БГ ПРАКСА 2017.

БГПРАКСА омогућава студентима да по јединственом моделу обављају стручну праксу у јавним и јавним комуналним предузећима, организационим јединицама Градске управе, установама културе и градским општинама и стекну практична знања, вештине и релевантно радно искуство током студија и на тај начин унапреде своје академско образовање.

Ове године у оквиру програма отворено је укупно 226 места у 16 унутрашњих организационих јединица Градске управе, 14 градских предузећа, 11 установа културе и 3 градске општине града Београда.

Програм БГ ПРАКСА 2017 реализоваће се као тромесечна пракса а планирани почетак је 15. јуни 2017.  Свим студентима – полазницима програма током трајања праксе биће обезбеђена накнада за топли оброк и превоз и менторска подршка из реда запослених у институцијама учесницама у програму. Ангажовање у програму носи и одређени број додатних /некумулативних/ ЕСПБ бодова које факултети Универзитета у Београду препознају као релевантну ваннаставну активност студената или као обавезну стручну праксу.

Конкурс ће бити отворен од 23.марта до 17.априла 2017.године и кандидати се могу пријавити искључиво електронским путем. Приликом пријављивања кандидатима ће од документације бити неопходна скенирана потврда о редовном студирању.

Интегрални текст конкурса (са детаљима о локацијама и позицијама за праксу, описом посла и условима за сваку позицију) и Водич кроз конкурс доступни су на сајту Центра за развој каријере  [www.razvojkarijere.bg.ac.rs](http://www.razvojkarijere.bg.ac.rs), где се обавља пријављивање кандидата.

Програм Универзитетска радна пракса – БГ ПРАКСА реализује Центар за развој каријере Универзитета  у Београду у сарадњи са Градском управом Града Београда од 2010. године. У протеклих седам година реализације преко 1650 студената са 26 факултета Универзитета у Београду стекло је прво радно искуство у институцијама чији је оснивач град.